Հաբ կղզի

Պարզապես բավարար տարածք ունեցող կղզի, հայտնի է նաև որպես Հաբ կղզի (անգլ.՝ Just Room Enough Island կամ Hub Island), Նյու Յորք նահանգի Թաուզենդ Այլենդս (Հազար կղզիներ) կղզեխմբի կղզի: Այն հայտնի է նրանով, որ հանդիսանում է աշխարհի ամենափոքր բնակեցված կղզին, որի տարածքը կազմում է մոտ 310 մ²: 1950-ական թվականներին, երբ Սայզլենդ ընտանիքը գնել է կղզին, այնտեղ եղել է մի տուն, մեկ ծառ, թփեր և փոքրիկ լողափ: Պատմություն Կղզին 1950-ական թվականներին գնել է Սայզլենդ ընտանիքը, որը ցանկանում էր ունենալ հանգստյան վայր և այնտեղ տուն է կառուցել: Կղզու փոքր չափսերի պատճառով 2010 թվականին The Washington Post-ը նշել է. «Մեկ սխալ քայլ, և դուք արդեն լողում եք»: 1992 թվականին մինչև Հաբ կղզու հայտնաբերումը Բիշոփ Ռոքն է համարվել աշխարհի ամենափոքր բնակեցված կղզին։ Այն կորցրել է իր տիտղոսը, երբ Հաբ կղզու փարոսը դարձել է ավտոմատացված, և մարդու ներկայության կարիքն այլևս չի եղել: Աշխարհագրություն Հաբ կղզին գտնվում է Սուրբ Լավրենտիոս գետի վրա՝ Հարթ Այլենդ (Heart Island) և Իմպերիալ Այլենդ կղզիների միջև՝ ԱՄՆ-ի և Կանադայի սահմանի մոտ: Կղզին Նյու Յորք նահանգի Ջեֆերսոն շրջանի Ալեքսանդրիա Բեյ գյուղի մի մասն է: Բոլդ ամրոցից (Boldt Castle) այս փոքրիկ կարմիր տունը շատ հեշտ է նկատել: Ծանոթագրություններ Արտաքին հղումներ